**KONČAR – MJERNI TRANSFORMATORI d.d,**

**Zagreb, Josipa Mokrovića 10,**

**OIB : 38920486116**

 **ZAGREBAČKA BURZA D.D.**

**OBAVIJEST O ODLUKAMA DONESENIM NA GLAVNOJ SKUPŠTINI**

Dana 20. svibnja 2014. godine održana je Glavna Skupština društva Končar Mjerni transformatori d.d. Skupštinu je sazvala Uprava Društva pozivom objavljenim u N.N. br. 47 od 16. travnja 2014. godine.

Od ukupno 36.165 redovnih dionica na Skupštini je bilo zastupljeno 36.068 redovnih dionica ili 99,73 %.

**Sukladno objavljenom dnevnom redu, na Glavnoj Skupštini su donesene slijedeće odluke :**

**Ad 1**. Otvorena je Skupština i verificirani su nazočni dioničari

**Ad 2**. Glavna skupština primila je na znanje izvješće Uprave o stanju Društva za 2013. godinu.

**Ad 3.** Glavna skupština primila je na znanje financijska izvješća za 2013. godinu utvrđena od strane Uprave i Nadzornog odbora Društva zajedno s izvješćem revizora o izvršenoj reviziji financijskih izvješća. Društvo je 2013. godine ostvarilo:

Ukupne prihode u iznosu od 184.120.684 kn

Ukupne rashode u iznosu od 169.038.068 kn

Dobit prije oporezivanja u iznosu od 15.082.616 kn

Porez na dobit 2.949.434 kn

Dobit nakon oporezivanja u iznosu od 12.133.182 kn

**Ad 4.** Usvajeno je izvješće Nadzornog odbora o obavljenom nadzoru za 2013. godinu.

**Ad 5.** Glavna skupština donijela je sljedeću odluku o raspodjeli raspoložive dobiti:

Od raspoložive neto dobiti, koja iznosi 7.343.778,01 kn, dio u iznosu od 2.554.094,02 kn prenosi se u zadržanu dobit, a dio u iznosu od 4.789.683,99 kn rasporeduje se za isplatu dividendi. Dividenda za jednu dionicu iznosi 75,67 kn.

Obrazloženje: Uprava i Nadzorni odbor KONČAR- Mjerni transformatori d.d. utvrdili su dana 24.03.2014. godine financijska izvješća Društva za 2013. godinu. Od ostvarene dobiti nakon oporezivanja, koja iznosi 12.133.181,77 kn, 4.789.403,76 kn raspoređeno je u statutarne rezerve. Uprava i Nadzorni odbor predložili su Glavnoj skupštini donošenje odluke da se od preostale raspoložive neto dobiti, koja iznosi 7.343.778,01 kn, dio u iznosu od 2.554.094,02 kn prenese u zadržanu dobit, a da se dio u iznosu od 4.789.683,99 kn rasporedi za isplatu dividendi. Dividenda za jednu dionicu iznosi 75,67 kn.

Rok isplate dividendi je najkasnije 30 dana od dana održavanja Glavne skupštine. Dividenda će se isplatiti onim dioničarima, koji budu upisani u depozitoriju Središnjeg klirinškog depozitarnog društva kao imatelji dionica na dan koji je 7 dana prije datuma održavanja Glavne skupštine.

**Ad 6.** Dana je razrješnica Upravi Društva za vođenje Društva u 2013. godini.

**Ad 7**. Dana je razrješnica članovima Nadzornog odbora za obavljeni nadzor poslovanja Društva u 2013. godini.

**Ad 8.** Glavna skupština primila je na znanje Izvješće Uprave o odnosima s vladajućim društvom i povezanim društvima za 2013. godinu.

**Ad 9.** Za revizora financijskih izvješća društva Končar – Mjerni transformatori d.d. za 2014. godinu imenuje se zajednički PricewaterhouseCoopers d.o.o. iz Zagreba, Ulica kneza Ljudevita Posavskog 31/VI i Reconsult d.o.o. iz Zagreba, Trg hrvatskih velikana 4/1.

**Ad 10.** Donesena je odluka da se članovima Nadzornog odbora Društva isplati jednokratna nagrada u visini 1/10 ( jedna desetina ) iznosa nagrade predsjednika Uprave Društva po ostvarenom poslovnom rezultatu za 2013. godinu u neto iznosu, na koji će Društvo platiti poreze, prireze i doprinose.

....................................................................................................................................................

**Ad 11.** Glavna skupština **nije** donijela odluku o izmjeni Statuta Društva:

Članak 1.

U članku 28. – mijenja se točka b) na način da glasi:

b) Društvo formira statutarne rezerve u iznosu tri (3) temeljna kapitala radi financiranja restrukturiranja, poboljšanja i unapređenja postojeće opreme te modernizacije tehničko-tehnološke opremljenosti.

U statutarne rezerve Društvo unosi najmanje 10% neto dobiti tekuće godine.

Članak 2.

U članku 42. – mijenja se treća alineja i glasi:

"- sklapanje ugovora sa članovima Uprave i zamjenicima članova Uprave kojim se utvrđuju međusobna prava i obveze te plaća Uprave“

Članak 3.

U članku 43. osamnaesta alineja se mijenja i glasi:

"- na odluku o osnivanju društava, podružnica kao i na statusne promjene u društvu“

Članak 4.

U članku 47. dodaje se novi stavak 3. koji glasi:

" Članovi Uprave mogu imati zamjenike koje imenuje i razrješava Nadzorni odbor. Nadzori odbor donosi odluku o broju zamjenika članova Uprave i duljini njihova mandata."

Članak 5.

U članku 48. iza riječi "člana Uprave“ dodaju se riječi "i zamjenika člana Uprave“.

Članak 6.

U članku 49. osma alineja se mijenja i glasi:

"- za predlaganje odluka o osnivanju novih društava, podružnica i statusnim

promjenama“

Članak 7.

Svi ostali članci Statuta ostaju nepromijenjeni.

Članak 8.

Izmjene Statuta stupaju na snagu danom upisa u sudski registar Trgovačkog suda u Zagrebu.

Članak 9.

Nadzorni odbor Društva utvrdit će potpuni tekst Statuta Društva.

 KONČAR - MJERNI TRANSFORMATORI dd, Zagreb

U Zagrebu, 20.05.2014. godine